Á almennum vinnumarkaði gerðu félög innan ASÍ og Samtök atvinnulífsins svokallaðan lífskjarasamning sl. vor . Honum fylgdi aðgerðapakki frá ríkisstjórn Íslands í mörgum liðum , m.a. um skattalækkanir . Ljóst er að fall flugfélagsins WOW hafði nokkur áhrif á samningsvilja aðila þegar á reyndi . Aukinn kaupmáttur og stytting vinnuvikunnar Í sömu viku og samningar náðust á milli SA og ASÍ losnuðu kjarasamningar allra opinberra starfsmanna í landinu , þ.e. bæði hjá ríki og sveitarfélögum . Það var ljóst frá upphafi að ekki yrði einfalt að semja við þrjá viðsemjendur samtímis . En engan óraði fyrir að yfirstandandi samningalota yrði jafn hæggengt og raun ber vitni . Þetta er hvort tveggja í senn , áhyggju - og umhugsunarefni . Í upphafi ársins var ljóst að aðildarfélög BHM leggðu mesta áherslu á kaupmáttaraukningu og styttingu vinnuvikunnar í komandi kjaraviðræðum . Kjararýrnun í formi krónutöluhækkana var því afþökkuð og mikið kapp lagt á að stytting vinnuvikunnar næði fram að ganga . Í þeim samningum sem gerðir hafa verið er stefnt að því að 36 stunda vinnuviku verði innleidd á næsta ári . Nú mun reyna á vilja og hæfni stjórnenda hjá ríkinu við að útfæra styttinguna í samvinnu við starfsfólkið . Auglýsing Endurgreiðslubyrði námslána Kjarasamningar við háskólamenntaða opinbera starfsmenn snúast ekki síður um lífskjör en þeir sem gerðir voru á almenna markaðnum . Í frumvarpi mennta - og menningarmálaráðherra um stofnun nýs Menntasjóðs námsmanna sem nú er til umfjöllunar á Alþingi er lagt til að ábyrgðir námslána sem tekin voru fyrir árið 2009 falli niður til samræmis við það sem gilt hefur um námslán tekin eftir það ár . Óhætt er að segja að hér sé á ferðinni mikið þjóðþrifamál enda verið baráttumál BHM um árabil . Taka verður fram að niðurfellingin á aðeins við um lán sem eru í skilum en á samt sem áður við um langstærstan hluta námslána . Við útfærslu fæðingarorlofs hefur þó verið gerð undantekning á þessari meginreglu því að hluti réttindanna er sameiginlegur foreldrum ( séu þeir fleiri en einn ) . Þannig verður skiptingin 4 + 4 + 2 við lenginguna í 10 mánuði sem tekur gildi á nýársdag . Að sama skapi er brýnt að fjarvera af vinnumarkaði vegna fjölgunar í fjölskyldunni lendi ekki að stærstum hluta á herðum annars foreldrisins . Allir þekkja söguna af ungu konunni sem ekki fengu framgang í starfi vegna „ hættunnar “ á því að hún yrði barnshafandi . Sú „ hætta “ þarf einnig að fylgja því að ráða karl í starf . Og gleymum því ekki að karlar eru frá náttúrunnar hendi þannig gerðir að þeirra geta víst eignast börn fram eftir öllum aldri . Fyrir hönd Bandalags háskólamanna óska ég lesendum og landsmönnum öllum heillaríks nýs árs ! Höfundur er formaður BHM . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .